Ndalimi i shpimeve për naftë ndikon në ekonominë e Luizianës
Banorët shqetësohen se shumë nga punët me pagesë të lartë në sektorin e energjisë mund të mbyllen përgjithmonë
Si zyrtarët republikanë ashtu edhe ata demokratë në Luiziana thonë se moratoriumi federal për shpimet në Gjirin e Meksikës, pas shpërthimit të prillit, përbën tani problemin kryesor. Zyrtarë qeveritarë dhe shumë veprimtarë të mjedisit thonë se ndalimi i përkohëshëm i shpimeve është i nevojshëm për të parandaluar aksidente të tjera. Por banorët e Gjirit janë të shqetësuar se shumë nga punët me pagesë të lartë në sektorin e energjisë mund të mbyllen për gjithmonë. Korrespondenti i Zërit të Amerikës, Greg Flakus, na informon nga Venice e Luizianës. Rrjedhja e naftës në Gjirin e Meksikës la të ankoruara shumë anije peshkimi në deltën e Mississipit dhe në Gjirin e Meksikës. Por më shumë njerëz në Luiziana sigurojnë jetesën nga industria e naftës dhe e gazit se sa nga peshkimi, prandaj moratoriumi i ka lënë qindra prej tyre pa punë. Waylon La Font dhe Mathew Cheramie janë banorë të Deltës së Missisipit, të cilët kanë punuar në anijet e peshkimit si dhe në prodhimin e energjisë. Tani ata peshkojnë në kohën e tyre të lirë, pasi ka pak punë, thotë zoti Cheramie: LaFont thotë se ai siguroi të ardhura të mira në industrinë e peshkimit dhe në ndërtim, por rrjedhja e naftës dhe moratoriumi i kanë goditur të dyja këto industri: LaFont dhe Cheramie e duan natyrën dhe duan që zona të mbrohet nga rrjedhjet e naftës, por Mathew Cheramie thotë se ndalimi i shpimeve në det nuk ishte i nevojshëm: Këto pikpamje i shqetësojnë shumë njerëz jashtë zonës, thotë Eric Smith, Drejtor i Institutit të Energjisë në Universitetin Tulane. Zoti Smith thotë se moratoriumi do të ketë ndikim edhe më të rëndë në muajt e ardhshme. Ai thotë se platformat kushtojnë deri në një milionë dollarë në ditë, prandaj kompanitë e naftës nuk e përballojnë dot lënien e tyre jashtë përdorimit. Ai thotë se tetë platforma shpimi, të destinuara për në Gjirin Persik u vendosën në pika të tjera dhe pas moratoriumit dy janë larguar nga Gjiri i Meksikës. thotë zoti Smith. Kohët e fundit, zyrtarë të qeverisë amerikane llogaritën se moratoriumi mund të sjellë mbylljen e rreth 23 mijë vendeve të punës në Shtetet e Bashkuara. Shumica e punëve në industrinë e naftës dhe të gazit kanë paga shumë më të larta se mesatarja, prandaj mbyllja e vendeve të punës ka një efekt të shumëfishtë për ekonominë në përgjithësi, jo vetëm për rajonin e Gjirit, por për gjithë vendin. Nëse moratoriumi rezulton në një rënie të madhe të prodhimit të naftës në Gjirin e Meksikës, kjo mund të dëmtojë ekonominë, pasi në këtë zonë sigurohet një e treta e prodhimit të naftës amerikane. Presidenti Obama thotë se moratoriumi mund të përfundojë më shpejt se sa 30 nëntori, data e caktuar nga Departamenti i Burimeve Natyrore, nëse komisioni studimor e përfundon punën më shpejt. Presidenti argumenton se pavarësisht nga ndikimi afat-shkurtër i moratoriumit në ekonomi, masat janë të nevojshme për të mbrojtur thesaret natyrore nga aksidente të ngjashme në të ardhmen.